་།།རྩ་བ་སྐུ་གསུང་ཐུགས་ཀྱི་དམ་ཉམས་དང་།།གནས་མིན་གནས་བཅས་གྱུར་པ་འདི
དག་ནི།།ཚེ་ཡང་དབུགས་དང་ངས་གེགས་ཀྱི་དབང་དུ་གྱུར།།དགྲ་དབང་གྱུར་དང་མཁའ་འགྲོས་གཙེ།།རྦོད་གཏོང་ཁ་ཕྱིར་དུས་མིན་འཆི།ཚེ་ཉམས་པ་ཡི་རྒྱུ་རུ་བཤད།།ཅེས་གསུངས།རྒྱུད་
སྡེ་རྣམས་ལ་བརྟེན་ནས་ཆེ་ཉམས་པའི་རྟགས་ནི།རྒྱུད་དེ་ཉིད་ལས།གཟི་བརྗིད་མེད་དང་ལུས་ཉམས་བྲལ།།མདོག་ཉམས་བྱ་བ་དོར་བ་དང་།།ཡིད་མི་བདེ་དང་ལྕི་ཉམ་ཆུང་།།ཚེ་ཉམས
པ་ཡི་རྟགས་སུ་བཤད།།ཅེས་དང་།ཡང་འཁོར་ལོ་ཁྲོ་ཞིང་སྡུག་སྐད་འབྱིན་པ་དང་།།བཞིན་འགྱུར་སྤྱོད་ལམ་འཆོལ་བར་འགྱུར་བ་དང་།།སློབ་དཔོན་འཚོ་བྱེད་དུས་ལས་གཡེལ་བ་དང་།ཁ་ཟས
དག་ཀྱང་ཡི་གར་མི་འོད་རྣམས།།འདི་དག་ཚེ་ཉམས་པ་ཡི་རྟགས་སུ་བཤད།།ཅེས་གསུངས།དེ་ལྟ་བུའི་ཚེ་ཉམས་པའི་རྟགས་བྱུང་བའི་གང་ཟག་ཚེ་སྲིང་བར་བྱེད་པའི་ཐབས་ཇི་ལྟར་སྒྲུབ་པའི
ཆོ་གའི་རིམ་པ་ནི།སློབ་དཔོན་ཆེན་པོའི་ཚེའི་དབང་བྱང་ལས།ཚེ་ཉམས་པ་ལ་བསྲུང་འདོད་པས།།དབང་དང་སྒྲུབ་པའི་དུས་དག་ཏུ།།མཎྜལ་བྲི་ཞིང་ཚེ་རྫས་གསོག།སྒྲུབ་པོ་ནུས་དང

ལྡན་པ་ཡིས།།དབང་ཆེན་ཕྲིན་ལས་གཞུང་བསྲང་ཞིང་།།ཞེས་གསུངས་པའི་དོན།མདུན་དུ་ཚེ་རྟེན་མཆོད་པ་སོགས་ཀྱི་བཀོད་པ་ཕུན་སུམ་ཚོགས་པར་བཤམ།སློབ་དཔོན་རང་
ཉིད་ཀྱིས་ཡང་གསང་ཁྲོས་པའི་ཕྲིན་ལས་འཛབ་བསྟོད་ཀྱི་བར་དང་།ཚེ་རྟེན་བསྐྱེད་ཅིང་ཚེ་འགུགས་ཤིང་རྟེན་ལ་བསྡུ་བ་རྣམས་ལེགས་པར་གྲུབ་ནས་ཁྱེད་རང་རྣམས་ཀྱི་ངོ་སྐལ་དུ་གྱུར་པའི་ཚེའི་དབང་སྐུར་ཟབ་མོ་བསྐུག།
པ་ལ།ཐོག་མར་ཚེ་བྱང་ལས།ཚེལ་བར་ཆད་བགེགས་རྣམས་བསྐྲད།།ཅེས་གསུངས་པས།།སློབ་དཔོན་ཡང་གསང་ཁྲོས་པར་གསལ་བའི་ཐུགས་ཀ་ནས་ཡེ་ཤེས་ཀྱི་ཁྲོ་བོ་མཚོན་ཆ་ཐོགས་ཤིང་།།
སྔགས་ཀྱི་སྒྲ་སྒྲོགས་པ་མེ་པུང་འབར་ཞིང་འཁྲུགས་པ་དཔག་ཏུ་མེད་པ་ཆད།ཁྱེད་རང་རྣམས་ལ་ཚེའི་དབང་བསྐུར་བ་ལ་བར་དུ་གཅོད་པའི་བགེགས་དང་ལོག་པར་འདྲེན་པ་ཐམས་ཅད་རྒྱང་རིང་དུ་བསྐྲད་ཅིང
ཚར་གཅོད་པའི་མོས་པ་མཛོད།ན་མོ།རྒྱལ་བ་དགོངས་པའི་བརྒྱུད་པ།ཞེས་འནས།བདེན་པ་ཆེན་པོའི་བྱིན་གྱི་རླབས་ཀྱིས།བདག་ཅག་གིས་རྡོ་རྗེ་སློབ་མ་འདི་རྣམས་ལ་ཚེའི་དབང་བསྐུར
བབཟབ་མོ་བསྒྲུབ་པ་ལ་བར་དུ་གཅོད་པའི་དགྲ་བགེགས་ལོག་པར་འདྲེན་པའི་ཚོགས།མི་མིན་མི་རུ་བརྫུབ།ལྷ་མིན་ལྷ་རུ་བརྫུབ།གསང་སྔགས་ཟབ་མོ་ཉན་པ་ལ་མི་དབང་བ་གང་ཡིན་པ་དེ།

དག་ཐམས་ཅད་པའི་ཕྱོགས་འདིར་མ་གནས་པར་རྒྱང་རིང་དུ་སོང་ཞིག།གང་དག་མི་འགྲོ་བ་དེ་དག་ཡེ་ཤེས་ཀྱི་ཁྲོ་བོ་རབ་ཏུ་འབར་བ་འདི་རྣམས་ཀྱིས།སྐད་ཅིག་ལ་རྡུལ་ཕྲན་བཞིན་དུ་བརླག་པར་བྱའོ།།ཨོཾ་
རཾ་ཀྲོ་དྷ་སོགས།མཚམས་སྔགས་བརྗོད་ཅིང་གུ་གུལ་གྱི་དུ་བ་དང་རོལ་མོའི་སྒྲ་ཆེན་པོ་བསྒྲག།དེ་ལྟར་བགེགས་བསྐྲད་ནས།ཚེ་རྟེན་ལྷ་རུ་བསྐྱེད་གྱ་ཞིང་།ཞེས་གསུང་པའི་ཉམས་ལེ་ན།མདུན་གྱི་ནམ་མཁའི
གནས་འདི་སྙེད་ན།ཚེ་རྟེན་ཚེ་བུམ་དང་བཅས་པ་འོད་གསལ་གྱི་སྣང་བ་ལས་གྲུབ་པའི་རིན་པོ་ཆེའི་ཁྲིའི་སྟེང་དུ།པཾ་པདྨ་མཎྜ་ལ།ཞེས་པས་བབྱེད་ཅིང་སྤྱན་འདས་པ་འརྗོད་པཔ་མཆོད་པའི་བ་གོང་ལྟར་བྱས།དེ་ལྟར
ལྷང་གསལ་བཏབ་ཅིང་མཆོད་པའི་རྗེས་སུ།བསྟོད་ལ་ཞབས་སུ་ཆེ་འགུགས་གདགས།།ཞེས་གསུང་པའི་དོན།རྡོ་རྗེ་སློབ་དཔོན་གྱུར་བསྐྱེད་ཟིན་ཀྱང་མཆོད་པའི་བར་གོང་བཞིན་བྱེདང་རྙིང་པའི་ལུགས་མིན།གྱི་མདུན
གྱི་བཅོམ་ལྡན་འདས་ཡབ་ཡུམ་ལ་བསྟོད་པ་བྱས་པས་ཐུགས་མཉེས་པའི་ཐུགས་ནས་སྒོ་མ་བཞི་ལ་སོགས་པའི་ཕོ་ཉ་དཔག་ཏུ་མེད་པ་སྤྲོས་ཏེ།འཁོར་འདས་ཀྱི་ཚེ་བཅུད་ཐམས་ཅད་བསྡུས་ནས།ཚེ་རྟེན་
ལ་ཐིམ་པའི་མོས་པ་མཛོད།བཅོམ་ལྡན་མགོན་པོ་ཆེ་དཔག་མེད་ནས།རྡོ་རྗེ་ཚེ་ཡི་དངོས་གྲུབ་སྦལ་དུ་གསོལ།།ཨོཾ་པུ་ཎྱེ་སོགས་ཚར་གསུམ་གདངས་དང་བཅས་པས་བརྗོད།ཨོཾ་བཛྲ་ཨཱ་མུ་ཌེ་ཧཱུྃ།

ཧཱུྃ་ཨཱཿཨོཾ་ཨཱ་ཡུཿཛྙཱ་ན་སིདྡྷི་དྷཱིཿཞེས་པའང་ཅི་རིགས་པ་བརྗོད།ཚེ་འགུགས་པ་དངོས་ནི།ཐུགས་ལས་སྒོ་མ་བཞི་སྤྲོས་ཏེ།བསྐུལ་བ་སྔགས་དང་བཅས་པས་དགུག།
ཅེས་གསུབྱས་པའི་ཉ་མལེན།མདུན་གྱི་བཅོམ་ལྡན་འདས་ཡབ་ཡུམ་གྱི་ཐུགས་ཀ་ནས།ལྷ་མོ་དཀར་མོ་ལྕགས་ཀྱུ་ཐོགས་པ་དཔག་ཏུ་མེད་པ་སྤྲོས་ཏེ།ཞེས་པ་ནས།ཕོབ་ཅིག།སྟིམ
ཞིག།ཨོཾ་ཨཱ་ཡུཿཛྙཱ་ན་ཛ་ཛཿཞེས་པའི་བར་གོང་ལྟར་བརྗོད།སྔགས་རྣམས་ཀྱི་སྐབས་སུ་འཛབ་དབྱངས་བྱ་ཞིང་།མདའ་དང་གྱི་གཡབ་མོ་གཡོབ།ཚེ་བཅིང་བ་ནི།ཉི་ཟླའི་གའུ་རྡོ་རྗེའི་རྭས།།བསྡོམས
པ་བཟླས་པ་བྱ་ཞིང་བསྡུ།༤།ཞེས་སོགས་གསུངས་པའི་དོན།ཁྱེད་རང་རྣམས་ཀྱི་སྙིང་གར་ཉི་ཟླའི་གའུ་ཁ་བྱེ་བའི་དབུས་ན།ཚེའི་རྟེན་འོད་དཀར་པོ་མཐེབ་སོར་གྱི་ཚད་ཙམ་དཀར་ལ་འཚེར་བའི་དབུས
་རྣམ་པར་ཤེས་པའི་རྟེན་ཡི་གེ་རཱྀ་ལྗང་གུ་སྣུམ་ལ་འདྲིལ་བ་དྭངས་ཤིང་གསལ་བ་ཞིག་ཡོད་པར་བསམ།རགའུའི་ཕྱི་ནས་སྟེང་འོག་རྡོ་རྗེ་ནྱ་གྲམ་བསམ་པའི་རྭ་རྣམས་རྡོ་རྗེ་ལུ་གུ་རྒྱུད་ཀྱི་ཐག་པས་བསྡམས་པར
སམ།བཟླས་པ་བྱ་ཞིང་ཚེ་བསྡུ་བ་ནི།འཕྲོ་འདུའི་འོད་ཀྱིས་བཀུག་ནས་ཀྱང་།།མ་ལུས་བུམ་པའི་བཅུད་ལ་མསྡུས།ཐེཞེས་གསུངས་པའི་དོན།སློབ་དཔོན་གྱི་སྙིང་ག་ནས་འོད་ཟེར

འཕྲོས།གཟུངས་ཐག་ལ་འཁྲིལ་ནས་སོང་བས།བུམ་པའི་ནང་གི་བཅོམ་ལྡན་འདས་ཡབ་ཡུམ་གྱི་ཐུགས་རྒྱུད་བསྐུལ།དེའི་ཐུགས་ནས་འོད་ཟེར་འཕྲོས་པས།ཕྱོགས་བཅུ་དུས་གསུམ།།
གྱིས་བསྡུས་པའི་ཚེ་དང་བསོད་ནམས་ཡེ་ཤེས་དཔལ་འབྱོར་ཐམས་ཅད་བསྡུས་ནས།མདུན་བསྐྱེད་ལ་ཐིམ་པར་བསམས་ལ།མདའ་དང་གཡོད་ཅིང་།འཕྲོ་འདུའི་འོད་ཀྱིས་བཀུག་ནས་ཀྱང་།མ
ལུས་བུམ་པའི་བཅུད་ལ་བསྡུ།ཞེ་ས་སོགས་སྔགས་དང་བཅས་པ་གོང་ལྟར་ཅི་མང་བརྗོད།དངོས་གཞི་ཚེའི་དབང་བསྐུར་ཞུ་བའི་ཡོན་དུ་མཎྜལ་འབུལ་བ་སྔོན་དུ་སོང་ནས་འདིའི་རྗེས་ཟློས་མཛད་པར་ཞུ།དེ
བཞིན་གཤེགས་པ་ཐམས་ཅད་ཀྱི་བྱིན་གྱིས་རློབས་ཤིག།བདག་ལ་འཆི་བ་མེད་པ་ཚོའི་དངོས་གྲུབ་སྩལ་དུ་གསོལ།ཞེས་ལན་གསུམ་གསོལ་བ་བཏབ་ནས།ཚེ་བྱང་ལས།བུམ་ལྷ
བུ་ན་ས་ཚེ་ལ་ཐིམ།།དེ་དག་དཔའ་བོ་འབྲུ་ལྔར་གྱུར།།མར་མེ་གཉིས་པའི་ཚུལ་དུ་ནི།།གནས་ལྔར་བསྟིམ་ཞིང་ཚེ་དབང་བསྐུར།།ཞེས་གསུངས་པའི་དོན།འཁོར་འདས་ཀྱི་ཚེ།།
བཅུད་ཐམས་ཅད་ཚེའི་རྟེན་ལཐིམ།དེ་ཉིད་བུམ་པའི་ལྷ་ལ་ཐིར།བུམ་པའི་ལྷ་འོད་དུ་ཞུ་ནས་བུ་མ་ནང་གི་སྙིང་པོ་ལྔ་ལ་ཐིམ།དེ་རྣམས་ཞུ་བ་ལས་དཔའ་བོ་འབྲུ་ལྔར་གྱུར་པ་ནི།།

འོད་དཔག་མེད་དང་སོར་རྟོག་ཡེ་ཤེས་ཀྱི་ངོ་བོ་ཨཱྃཿདམར་པོ་ཞེས་པ་ནས།དོན་གྲུབ་དང་བྱ་གྲུབ་ཡེ་ཤེས་ཀྱི་ངོ་བོ་ཡི་གེ་ཧཱ་ལྗང་གུ་རྣམས་སུ་གྱུར།།དེ་རྣམས་ལས་དེ་འདྲའི་ཡི་གེ་
འབྲུ་ལྔ་པོ་མར་མེ་གཅིག་ལས་གཉིས་མཆེད་ཀྱི་རྣམ་པར་ཆད་ནས་ཁྱེད་རང་རྣམ་པའི་སྤྱི་གཙུག་ལ་སོགས་པ་མགོ་བོའི་གནས་ལྟར་ཐིམ་པའི་མོས་པ་མཛོད།ཡི་གེ་འབྲུ་ལྔ་ཡེ་ཤེས་ལྔ།ཞེས་
པ་ནས།མི་ནུབ་པའི་རྒྱལ་མཚན་དུ་གྱུར་ཅིག།ཅེས་པའི་བར་བརྗོད་ཅིང་ཚེ་བུམ་ཚེ་འབྲང་དང་བཅས་པ་ལྷན་ཅིག་ཏུ་གཏད་དེ་སློབ་མའི་མགོ་བོའི་གནས་ལྔར་བཞག།སྙིང་གའི་ཉི་ཟླའི་གའུའི་རྡོ་རྗེ་ལུ་གུ་རྒྱུད་གྲོལ་ནས།
ཉི་ཟླའི་གའུ་ཁ་བྱེ་བའི་ནང་དུ་ཞུགས།ཡི་གེ་འབྲུ་ལྔ་པོ་འཆི་མེད་བདུད་རྩིའི་རྒྱུན་འབབ་བཞིན་པ།ཚེ་དང་རྣམ་ཤེས་ཀྱི་རྟེན་ལ་ཐིམ་པས།དེ་ཉིད་འོད་དང་འོད་ཟེར་གྱི་རང་བཞིན་དུ
གསལ་བས་དུས་མ་ཡིན་པར་འཆི་བའི་འཇིགས་པ་སྐད་ཅིག་དེ་ཉིད་ལ་དག་འཆི་མིད་ཚེའི་དབང་བསྐུར་བ་ཐོབ་པར་བསམ།ཚེ་སྲ་བ་ནི།ཚེ་བྱང་ལས།ཅིས་ཀྱང་མི་ཚུགས་མི
ཤིགས་པའི།།ཞེས་སོགས་ཤ་ལོ་ཀ་གཅིག་གསུངས་པའི་དོན།སློབ་དཔོན་གྱིས་སྔར་གྱི་ཚེ་འགུགས་པའི་མདའ་དར་གྱི་སྟོང་ལ་དར་དཀྲིས་ལ།སློབ་མའི་སྙིང་གར་གཞག་ཅིང་།སྙིང་ག་ནས་

དད་ཟེར་འཕྲོས།སྟོད་བཅུད་བརྟན་གཡོ་ཐམས་ཅད་ལ་ཕོག་པས་འོད་དུ་ཞུ་ནས་ཁྱེད་རང་ལ་ཐིམ།དེ་ཉི་ཟླའི་གའུ་ཁ་སྦྱོར་ལ་ཐིམ།དེ་ཚེའི་འོད་དཀར་པོ་ལ་ཐིམ།དེ་རྣམ་པར་ཤེས་པའི།
རྟེརྟེན་ནྲྀ་ཡིག་ལ་སྒྲིམ།དེ་ཉིད་ཨ་དཀར་པོ་འོད་ཀྱི་རང་བཞིན་ཅན་དུ་གྱུར།དེ་ཡང་ནམ་མཁའ་ལ་འདའ་ཡལ་བ་ལྟར་ཆོས་ཉིད་ཀྱི་ངང་དུ་ཐིམ་པར་བསམས་ལ།ཡུན་རིང་དུ་མཉམ་པར་བཞག་པར་མཛོད།།
ཅེས་ཀྱང་མི་ཚུགས་མི་ཤིགས་པའི།སོགས་བརྗོད།ཚེ་བརྟན་པར་བྱ་བ་ནི།ཚེ་རྟེན་སྐུ་གསུང་ཐུགས་སུ་བརྟན།།ཅེས་གསུང་པའི་དོན།འོད་གསལ་གྱི་ངང་ལས།ཤེས་པ་ནས།བཛྲ་སྭ་བྷཱ་ཝ
ཨཏྨ་ཀོ྅ཧཾ།གི་བར་གོང་ལྟར་བརྗོད།དེའི་རྗེས་སུ་ཚེ་སྤེལ་བ་ནི།ཚེ་སྤེལ་བཀྲ་ཤིས་བརྗོད་ཅིང་སྤེལ།།ཅེས་གསུངས་པས།མདུན་གྱི་ནམ་མཁའི་གནས་ན་བླ་མ་དང་ཐ་མི་དད་པའི་མགོན་པོ་ཆེ
དང་ང་ཡེ་ཤེས་དཔག་ཏུ་མེད་པ་ལ།བརྒྱད་པའི་བླ་མ་སངས་རྒྱས་བྱང་སེམས་དཔའ་བོ་རྣལ་འབྱོར་མ་ཚེའི་ལྷ་དང་དྲང་སྲོང་གི་ཚོགས་བསམ་གྱིས་མི་ཁྱབ་པ་བཞུགས་པ་རྣམས་དང་།གཞན་ཡང་ཆུབ་ཕྱོགས།
དེ་བ་ཅན་གྱི་ཞིང་ཁམས་ནས་མགོན་པོ་ཚེ་དཔག་ཏུ་མེད་ད་འཁོར་བཅས།པདྨ་དབང་ཆེན་གྱི་ཞིང་ཁམས་ནས་ཁྲོ་རྒྱལ་པདྨ་དབང་ཆེན་གྱི་དལ་གྱི་སྣ་ཚོགས།ལྷོ་ནུབ་རྔ་ཡབ་དཔམ་རིའི་གནས་ནས་སློབ་དཔོན་པ་རྨ

འབྱུང་གནས་འཆི་མེད་ཚེའི་ལྷ་མོ་ཙཎྜ་ལཱི་ལ་སོགས་པ་དཔའ་བོ་མཐའ་འགྲོས་བསྐོར་བ།གཞན་ཡང་རྩ་བརྒྱད་ཀྱི་བླ་མ་ཐམས་ཅད་ཕྱོགས་བཅུའི་ཞིང་ཁམས་ན།སྤྲིན་གྱི་ཕུང་པོ
ཐིབས་པའམ།བྱའི་ཁྱུ་ཆེན་པོ་འཕུར་བ་བཞིན་ཏུ་མདུན་གྱི་ནམ་མཁའི་གནས་སུ་བྱོན་པ་དེ་དག་གིས་ཤིས་བརྗོད་དང་འཛབ་དབྱངས་ཀྱི་སྒྲ་འབྲུག་ལྟར་སྒྲོགས་ཤིང་།མེ་ཏོག་དང་འཆི་མེད་བདུད་རྩིའི
ཆུ་རྒྱུན་གྱི་ཆར་ཆེན་པོ་འབེབས་པར་སྒོམ་མཛོད།ཅེས་བརྗོད་ལ།ཨོཾ་ཨཱཿཧཱུྃ།འདིར་ཚོགས་སྐལ་ལྡན་རྡོ་རྗེའི་བུ།།ཞེས་པ་ནས་མཆེད་ལྕམ་དག་པའི་འཁོར་གྱིས་བསྐོར།གནས་འདིར་ཕྱོན་ལ་
བཀྲ་ཤིས་སྩོལ།།ཞེས་བརྗོད་ཅིང་ཤ་མོ་ཀ་རེའི་མཚམས་སུ་པུཎྱེའི་འཛབ་བྱ།དྲིལ་བུ་གསིལ་ཞིང་མེ་ཏོག་འཐོར།དེ་ནས་སློབ་མ་རྣམས་ལག་པ་བསྣོལ་བའི་གཡས་སུ་ཚེ་འབྲང་དང་།གཡོན་དུ་ཚེ་བུམ་བཞག་ལ།
ལ་ཞི་གཉིས་པད་དཀར་བཞད་པའི་རྩེར།།།ཞེས་པའི་ཤ་ལོག་གཅིག་འཛབ་དང་བཅས་པ་བྱ།བདེ་བཞིན་དུ།ཚེའི་རིལ་བུ་བྱིན་ལ།དཽ་པལྃ་གྱི་ཟས་མཆོག་ཅེས་སོགས་དང་འཛབ་བྱ།ཚེ་ཆང་བྱིན་ལ།
སྙིང་པོ་ལྔ་ལྡན་ཅེས་སོགས་དང་འཛབ་བྱ།ཚེ་བསྲིར་སྐྱེ་འཆི་མེད་པ་བསྲུང་།།ཞེས་གསུང་པའི་དོན་སྙིང་ག་ན་ཚེའི་རྟེན་ཡོད་པའི་རྩ་མགོ་སྨིན་མཚམས་སུ་ཟླ་གམ་དམར་པོ་མེ་འབར་བའི་ཀློང་དཀྱིལ་དུ།

དཔལ་རྟ་མགྲིན་སྐུ་མདོག་དམར་པོ་ཞལ་གཅིག་ཕྱག་གཉིས་པ་གཡས་ཙནྡན་གྱི་བེ་ཅོན་དང་།གཡོན་སྡིགས་མཛུབ་མཛད་པ།དབུ་གཙུག་ན་རྟ་མགོ་ལྗང་གུ་མཚེར་བ།ཁྲོ་བོའི་ཉམས་ཐམས་ཅད་རྫོགས་པ།དུར་ཁྲོད་ཀྱི་ཆས་ཐམས
ཅད་ཀྱིས་བརྒྱན་པ།ཞབས་གྱད་ཀྱི་དོར་ཐབས་ཅན་གཅིག་བཞུགས་པས།ཚེའི་བར་ཆད་ཐམས་ཅད་སྲུང་བར་བསམས་ལ།ཨཾ་ཝཾ་དྷཱུ་ཏིའི་སྒོ་འཕར་ན།།ཞེས་སོགས་ཤ་ལོ་ཀ་གཅིག་འཛབ་དང་བཅས་བརྗོད།སིནྣ་
རསས་སྨིན་མཚམས་སུ་ཐིག་ལེ་བྱ།དེ་དག་གིས་ཚེའི་དབང་བསྐུར་བ་ལེགས་པར་ཐོབ་པའི་བཀའ་དྲིན་གཏང་རག་གི་ཡོན་དུ་མཎྜལ་འབུལ་བར་ཞུ་ཞེས་བརྗོད་པས་མཎྜལ་དབུལ།རྗེས་ཀྱི་བྱ་བ་ནི།ཚོགས་དང་ལྷག་མ་
གཞུང་བཞིན་བྱ།སྣོད་ལྡན་མ་ཡིན་པ་ལ་གསང་།སྣོད་ལྡན་རྣམས་དང་འཕྲད་པར་ཤོག།ཅེས་གསུངས་པས།དཔོན་སློབ་ཐམས་ཅད་ཚོགས་ཀྱི་འཁོར་ལོའི་དགའ་སྟོན་གྱིས་ཚིམ་པར་བྱ་ཞིང་།འདི་ལྟ་བུའི་ཟབ་ཆོས་སྣོད་མིན།།
ལ་གྲུང་རྒྱལ་དུ་མི་སྤེལ་ཞིང་།སྣོད་ལྡན་ལ་དཔེ་མཁྱུད་མེད་པར་སྦྱིན་པ་སོགས་གནས་སྐབས་ཤེས་པའི་སྒོ་ནས་རང་གཞན་གྱི་དོན་བསྒྲུབ་པར་བྱའོ།།དེ་ལྟར་ཚེའི་དབང་བསྐུར་བ་ཟབ་མོ་འདི་ཉིད།ཤིན་ཏུ་གྲགས་ཆེ་ཞིང་།རྗེས་འབྲང།
སོ་སོའི་བཞེད་པ་མི་འདྲ་བ་མང་དུ་འདུག་ནའང་།སློབ་དཔོན་ཆེན་པོས་གྲུབ་ཐོབ་འདར་འཕྱར་ལ་དངོས་སུ་གནང་བའི་འཆི་མེད་ཚེའི་རྫོད་ཆུང་ཚེ་བྱང་དུ་གྲགས་པའི་ཡི་གེ་གཞིར་བཞག།དེའི་ཉམས་ལེན་གསལ་བྱེད་ཀུན་མཁྱེན་དཔལ་ལྡན་

སེང་གེས་མཛད་པའི་དབང་ཆོག་གིས་གསལ་བར་བྱས།བླ་མ་བརྒྱུད་པ་རྣམས་ཀྱི་ཕྱག་ལེན་གྱི་ཁ་སྐོར་གཞུང་དང་མི་འགལ་ཞིང་།དགོས་པར་འགྲོ་ངེས་པའི་བཀྲ་ཤིས་ཀྱི་ཚིགས་སུ་བཅད་པ་ཅུང་ཟད་ཀྱིས་ཀྱང
མཐའ་བརྒྱན་ནས།དོན་ལ་རང་བཟོ་་དྲི་མས་མ་གོས་པར་བཀོད་པ་ཡིན་པས།གང་ཟག་སོ་སོས་བསྲེ་བསླད་དང་དབྲི་བསྣུན་མི་མཛད་པར་ཞུ།སློབ་དཔོན་ཆེན་པོའི་ཚེ་བྱང་གཞིར་བྱས་ཤིང་།།ལུགས་འདིའི་སྲོལ་འབྱེད
ཆག་དོན་ཡི་གེ་བཞིན།།ལེགས་པར་བཀོད་པའི་ཚེ་སྒྲུབ་དབང་ཆོ་ག་འདི།།སྐལ་བཟང་དཔྱོད་ལྡན་རྣམས་ཀྱིས་ཉམས་ལེན་མཛོད།།དེ་ལྟའི་ཚད་ལྡན་གཞུང་གི་ཡི་གེ་དག།མིག་དང་རྣ་བའི་ཡུལ་དུ་མ་སོམ་པའི།།རང་བློས་སྦྱར
པའི་ཡི་གེ་ལག་ལེན་རྣམས།།རྒྱས་བསྡུས་མང་ཡང་དེ་ལ་དགོས་པ་ཅི།།འདིར་སྦྱར་དགེ་བའི་སྤྲིན་དཀར་ཕུང་པོ་ལས།༨།ལེགས་འོངས་གསང་ཆེན་ཆར་རྒྱུན་གསར་པ་འདིས།།དུས་མིན་འཆི་ཚད་གདུང་བ་ཀུན་བསལ
ནས།འཆི་མེད་བདུད་རྩིས་ཡུན་རིང་འཚོ་བར་ཤོག།ཅེས་པདྨ་དབང་ཆེན་ཡང་གསང་ཁྲོས་པའི་སྒོ་ནས།འཆི་མེད་ཚེའི་དངོས་གྲུབ་སྒྲུབ་པའི་ཐབས་ནག་པོ་འགྲོ་ཤེས་ཀྱི་ཚུལ་དུ་བཔྱོད་པ་འདི་ནི།ཡང་གསང་ཁྲོས་པའི་རྣལ་འབྱོར་པ།
བློ་ངསལ་བྱ་མཚོས།གནས་མཆེག་དཔལ་གྱི་ཟབ་དུ་ལུང་བདེ་གཤེགས་འདུས་པའི་ཕོ་བྲང་དུ་ལེགས་པར་སྦྱར་བའི་དགེ་བས་བདག་གལནྡ་རྣམས་ཀྱི་ཚེའི་བར་དུ་གཅོད་པ་ཐམས་ཅད་ཞི་ནས།མཆོག་དང་ཐུན་མོང་གི་དངོས་གྲུབ་པ

མས་ཅད་བདེ་བླག་ཏུ་འགྲུབ་པར་གྱུར་ཅིག།འདིའི་ཡི་གེ་བ་ནི།རྗེ་བཙུན་དམ་པ་དེ་ཉིད་ཀྱི་སྐུ་དྲིན་ཁོ་ནས་འཚོ་བ་མཁྱེན་བརྩེའི་དབང་ཕྱུག་གོ།།